H-1B ಕಾರ್ಯಕ್ರಮದ ಬಗ್ಗೆ ವಿಮರ್ಶಕರು ಟೀಕಿಸುವ ಒಂದು ನಿರಂತರವಾದ ಆಪಾದನೆಯೆಂದರೆ ವೇತನ ಹಿಂಜರಿತ: ಕೆಲವು ಅಧ್ಯಯನಗಳ ಪ್ರಕಾರ H-1B ಉದ್ಯೋಗಿಗಳಿಗೆ U.S.ಉದ್ಯೋಗಿಗಳಿಗಿಂತ ಗಮನಾರ್ಹವಾಗಿ ಕಡಿಮೆ ವೇತನವನ್ನು ನೀಡಲಾಗುತ್ತದೆ. H-1B ಕಾರ್ಯಕ್ರಮವನ್ನು ಮುಖ್ಯವಾಗಿ ಅಗ್ಗದ ದುಡಿಮೆಯ ಮೂಲವಾಗಿ ಬಳಸಲಾಗುತ್ತಿದೆಯೆಂದು ವಾದಿಸಲಾಗುತ್ತದೆ. 
ನ್ಯಾಷನಲ್ ಬ್ಯೂರೋ ಆಫ್ ಇಕನಾಮಿಕ್ ರಿಸರ್ಚ್ ಗಾಗಿ ಹಾರ್ವರ್ಡ್ ನ ಪ್ರಾಧ್ಯಾಪಕ ಜಾರ್ಜ್ J. ಬೋರ್ಜಾಸ್ ಮಂಡಿಸಿದ ಪ್ರಬಂಧ ವು, "ಡಾಕ್ಟರೇಟ್‌ಗಳ ನೀಡಿಕೆಯಲ್ಲಿ ವಲಸೆಗಾರಿಕೆ ಪ್ರೇರಿತ ಶೇಕಡಾ 10ರಷ್ಟು ಹೆಚ್ಚಳವು, ಸುಮಾರು ಶೇಕಡಾ 3 ರಿಂದ 4ರಷ್ಟು ಸ್ವರ್ಧಾತ್ಮಕ ಕೆಲಸಗಾರರ ವೇತನದಲ್ಲಿ ಇಳಿಕೆ ಉಂಟುಮಾಡುತ್ತದೆ." 
H-1B ಅರ್ಜಿಯಲ್ಲಿ ಸೇರಿಸಲಾದ LCAನಲ್ಲಿ, H-1B ನೌಕರರಿಗೆ ಉದ್ಯೋಗ ಮಾರುಕಟ್ಟೆಯಲ್ಲಿರುವ ಚಾಲ್ತಿ ಸಂಬಳವನ್ನು ನೀಡುವ ಬಗ್ಗೆ ಅಥವಾ ಮಾಲೀಕನ ವಾಸ್ತವವಾದ ಸರಾಸರಿ ವೇತನ(ಯಾವುದೇ ಅಧಿಕವಾಗಿದೆಯೋ ಅದು)ದ ಖಾತರಿ ನೀಡಬೇಕು. ಆದರೆ ಈ ನಿಬಂಧನೆಗಳಿಗೆ ಕೆಲವು ಮಾಲೀಕರು ಬದ್ಧರಾಗಿರುವುದಿಲ್ಲವೆಂಬ ಸಾಕ್ಷ್ಯ ದೊರೆತಿದೆ ಜೊತೆಗೆ ದುರುಪಯೋಗ ಮಾಡಿಕೊಂಡವರಿಗೆ ಕಠಿಣ ದಂಡದ ಹೇರಿಕೆಯ ನಡುವೆಯೂ ಚಾಲ್ತಿಯಲ್ಲಿರುವ ವೇತನ ನೀಡುವುದರಿಂದ ತಪ್ಪಿಸಿಕೊಳ್ಳುತ್ತಾರೆ.
ಚಾಲ್ತಿ ವೇತನವನ್ನು DOL ನಾಲ್ಕು ಹಂತಗಳಾಗಿ ವಿಂಗಡಿಸಿದೆ. ಒಂದನೇ ಹಂತವು, ಅಮೆರಿಕನ್ನರು ಗಳಿಸುವ ಸರಾಸರಿ 17 ಶೇಕಡಕ ವೇತನವನ್ನು ಪ್ರತಿನಿಧಿಸುತ್ತದೆ. ಶೇಕಡಾ 80ರಷ್ಟು LCAಗಳನ್ನು ಈ 17ನೇ ಶೇಕಡಕ ಹಂತದಲ್ಲಿ ಸಲ್ಲಿಸಲಾಗುತ್ತದೆ. ಈ ನಾಲ್ಕು ಹಂತದ ಚಾಲ್ತಿ ವೇತನವನ್ನು DOL ಜಾಲತಾಣದಿಂದ ಪಡೆಯಬಹುದು, ಜೊತೆಗೆ ಇದು ಸಾಧಾರಣವಾಗಿ ಸರಾಸರಿ ವೇತನಕ್ಕಿಂತ ತೀರ ಕಡಿಮೆಯಿರುತ್ತದೆ.
"ಚಾಲ್ತಿಯಲ್ಲಿರುವ ವೇತನದ" ಷರತ್ತು ನಮೂದನೆಯು ಅಸ್ಪಷ್ಟವೆಂದು ಹೇಳಲಾಗುತ್ತದೆ ಹಾಗು ಈ ರೀತಿಯಾಗಿ ಇದನ್ನು ಸುಲಭವಾಗಿ ತಿದ್ದಬಹುದು, ಇದರ ಪರಿಣಾಮವಾಗಿ ವೀಸಾ ಅನ್ವಯ ಕೆಲಸ ಮಾಡುವ ನೌಕರರಿಗೆ ಮಾಲೀಕರು ಕಡಿಮೆ ವೇತನವನ್ನು ನೀಡುತ್ತಾರೆ. ರಾಚೆಸ್ಟರ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ ಸಾರ್ವಜನಿಕ ಯೋಜನೆ ವಿಭಾಗದ ಸಹಾಯಕ ಪ್ರಾಧ್ಯಾಪಕ ರಾನ್ ಹೀರ ಪ್ರಕಾರ, 2005ರಲ್ಲಿ ಹೊಸ H-1B ಮಾಹಿತಿ ತಂತ್ರಜ್ಞಾನ(IT)ಕ್ಕೆ ಸರಾಸರಿ ವೇತನವು ಕೇವಲ 50,000 ಡಾಲರ್‌ಗಳಷ್ಟಿತ್ತು, ಇದು B.S.ಪದವಿಯನ್ನು ಪಡೆದಿರುವ IT ಪದವೀಧರರಿಗೆ ನೀಡಲಾಗುತ್ತಿದ್ದ ಆರಂಭಿಕ ವೇತನಕ್ಕಿಂತ ಕಡಿಮೆಯಿತ್ತು. U.S. ಸರ್ಕಾರದ OES ಕಚೇರಿಯ ದತ್ತಾಂಶವು, ಶೇಖಡಾ 90ರಷ್ಟು H-1B IT ವೇತನಗಳು, ಅದೇ ಉದ್ಯೋಗದಲ್ಲಿರುವ ಸರಾಸರಿ U.S. ವೇತನಕ್ಕಿಂತ ಕಡಿಮೆಯೆಂದು ಸೂಚಿಸುತ್ತದೆ. 
2002ರಲ್ಲಿ, U.S. ಸರ್ಕಾರವು ಸನ್ ಮೈಕ್ರೋಸಿಸ್ಟಮ್ಸ್ ನ ನೇಮಕ ವಿಧಿವಿಧಾನಗಳ ಬಗ್ಗೆ ತನಿಖೆಯನ್ನು ಆರಂಭಿಸಿತು, ಇದರ ಒಬ್ಬ ಮಾಜಿ ಉದ್ಯೋಗಿ ಗೈ ಸಾಂಟಿಗ್ಲಿಯ, U.S. ಡಿಪಾರ್ಟ್ಮೆಂಟ್ ಆಫ್ ಜಸ್ಟಿಸ್ ಹಾಗು U.S. ಡಿಪಾರ್ಟ್ಮೆಂಟ್ ಆಫ್ ಲೇಬರ್ ನಲ್ಲಿ ದೂರುಗಳನ್ನು ಸಲ್ಲಿಸಿ, ಸಾಂಟಾ ಕ್ಲಾರಾ ಸಂಸ್ಥೆಯು H-1B ವೀಸಾಗಳನ್ನು ಹೊಂದಿರುವ ವಿದೇಶಿ ನೌಕರರ ಪರವಾಗಿ ಹಾಗು ಅಮೆರಿಕನ್ ಪ್ರಜೆಗಳಿಗೆ ವಿರುದ್ಧವಾಗಿ ತಾರತಮ್ಯ ಮಾಡುತ್ತಿದೆಯೆಂದು ಆರೋಪಿಸಿದರು. ಸಾಂಟಿಗ್ಲಿಯಾ U.S.ಪ್ರಜೆಗಳಿಗೆ ವಿರುದ್ಧವಾದ ಸಂಸ್ಥೆಯ ಪಕ್ಷಪಾತವನ್ನು ಆಪಾದಿಸಿದರು, ಸಂಸ್ಥೆಯು 2001ರ ಉತ್ತರಾರ್ಧದಲ್ಲಿ 3,900 ನೌಕರರನ್ನು ವಜಾಗೊಳಿಸುವುದರ ಜೊತೆಗೆ ಅದೇ ಸಮಯದಲ್ಲಿ ಸಾವಿರಾರು ವೀಸಾಗಳಿಗೆ ಅರ್ಜಿ ಸಲ್ಲಿಸಿದ್ದಾಗಿ ಆರೋಪಿಸಿದರು. 2002ರಲ್ಲಿ, ಸನ್ ಸಂಸ್ಥೆಯ 39,000 ನೌಕರರಲ್ಲಿ ಸುಮಾರು ಶೇಕಡಾ 5ರಷ್ಟು ನೌಕರರು ತಾತ್ಕಾಲಿಕ ಕೆಲಸದ ವೀಸಾ ಪಡೆದಿದ್ದರೆಂದು ಅವರು ಹೇಳಿದರು. 2005ರಲ್ಲಿ, ಸನ್ ಸಂಸ್ಥೆಯು ಕೇವಲ ಸಣ್ಣಪುಟ್ಟ ಅಗತ್ಯಗಳನಷ್ಟೇ ಉಲ್ಲಂಘಿಸಿದೆ ಹಾಗು ಈ ಉಲ್ಲಂಘನೆಗಳು ಯಾವುದೂ ಗಣನೀಯವಾಗಿಲ್ಲ ಹಾಗು ಉದ್ದೇಶಪೂರ್ವಕವಾಗಿಲ್ಲವೆಂಬ ನಿರ್ಣಯಕ್ಕೆ ಬರಲಾಯಿತು. ಈ ರೀತಿಯಾಗಿ, ನ್ಯಾಯಾಧೀಶರು ಸನ್ ಸಂಸ್ಥೆಗೆ ಅದರ ನೇಮಕ ಪ್ರಕ್ರಿಯೆಯಲ್ಲಿ ಬದಲಾವಣೆ ಮಾಡಲು ಮಾತ್ರ ಆದೇಶ ನೀಡಿತು.
ತುಲನಾತ್ಮಕವಾಗಿ ಕಡಿಮೆ ಕೌಶಲಗಳ ಅಗತ್ಯವಿರುತ್ತದೆ
ಸಮಾನ ಕಾರ್ಯಕ್ರಮಗಳು
ವೇತನದ ಇಳಿತ
H-1B ಜನಸಂಖ್ಯಾಶಾಸ್ತ್ರಗಳು